Sony angiveligt ramt af hackerangreb

En hackergruppe ved navn ransomed.vc hævder at have ramt Sony med et hackerangreb.

Ifølge en rapportering fra Cyber Security Connect, har en hackergruppe brudt ind i Sonys systemer.

“Vi har med succes kompromitteret alle Sony-systemer,” hævdede Ransomed.vc, hvilket Cyber Security Connect rapporterede. “Dataene er til salg” Lød det også fra hackergruppen.

Dette hackerangreb mod Sony er dog ubekræftet indtil videre.

Sony er efter sigende også blevet gjort opmærksom på sagen og er ved at undersøge det nærmere.

“Vi er i øjeblikket ved at undersøge situationen, og vi har ingen yderligere kommentarer på nuværende tidspunkt.” Lød det i en udtalelse fra Sony til IGN.

Vi opdaterer artiklen hvis der kommer nyt i sagen.